Boson de Provence

Boson de Provence ou ben  de Provence  (nèssu 844 a Vièna et môrt lo  en la méma vela) est un monarco lotaringien, qu’est lo rê de Bâssa-Borgogne (Provence) u , et pués na granta pèrsonalitât de l’histouère arpetana « Parmi les grands personnages politiques du IXe siècle, Boson de Vienne est l’un des plus ambitieux. » dedens Franz Staab, 1998.. 

Il est lo premiér a arrevar a emposar na reyôtât èlèctiva, ôtonoma et endèpendenta, ben que fragila, u méten de l’imperium francorum du .

 Biografia 
Boson est nèssu vers 844 a Vièna, vela burgonda dedens la valâ du Rôno. Son pâre est Bevin de Vièna, qu’est més cognu desot lo nom de Bevin de Gôrze. Mârie en 876 Èrmengârda (852 / 855 – † 896), felye a l’emperor  (825 – † 875).

En 871, vint duc du Liyonês et du Viènês en Bâssa-Borgogne.

En 872, il est nomâ conseliér u rê d’Aquitania.

En 875, vint duc en Étalia, et pués duc de Provence.

En 877, vint comto de Mâcon et de Châlon, pués, en 879, étot d’Ôtun.

Il est lo sègnor de l’abayie de Sent-Môris d’Agôno, qu’at fondâ l’abayie Sant-Fortunât de Charluè.

Lo , prèlats et sègnors sè rassemblont en concilo u châtél de Mantalye (entre-mié Anêron et Châtélnôf-de-Goualôro) por chouèsir l’homo lo més capâblo a emparar l’Égllése et lo payis. Chouèséssont Boson coment rê et pués pregnont sus lor la rèstoracion du reyômo de Borgogne, constituâ de les possèssions a Boson, mas asse-ben des diocèsos ux religiox – siéx arcevècos et diéx-sèpt èvècos – presents (Èx, Ârlo, Ôtun, Avignon, Biôna, Besençon, Châlon, Dijon, Geneva, Grenoblo, Lengres, Losena, Liyon, Mâcon, Marselye, Tarentèsa, Tornuèrro, Troyes, Valence, Vièna).

Boson môrt a Vièna (Isera) lo . Il est entèrrâ dedens la catèdrâla Sant-Môris de Vièna.

 Enfants 
 Guila de Provence, felye a Boson et Èrmengârda, est la fèna a Rodolfo I de Borgogne, († 911) pués d’Hugo d’Ârlo (vers 882 – † 947).
 Engèlbèrga (? – † ?).
  (vers 880 – † aprés 928), rê de Provence (887 – 928), rê d’Étalia (900) et pués emperor du Cuchient (901 – 905).

 Bibliografia 
  René Poupardin, « Boson et le royaume de Provence (855-933 ?) », Châlon, 1899.
  Fritz Seemann, « Boso von Niederburgund », Halle, 1911.
  R.-H. Bautier, « Aux origines du royaume de Provence. De la sédition avortée de Boson à la royauté légitime de Louis », dedens Provence historique, fasc. XCIII-XCIV, 1973, p. 41-68.
  Franz Staab, « Jugement moral et propagande : Boson de Vienne vu par les élites du royaume de l’Est », dedens Régine Le Jan, « La royauté et les élites dans l’Europa carolingienne (du début du IXe siècle aux environs de 920) », 1998, p. 365–382.

 Lims de defôr 

 Notes 

Catègorie:Vièna
Catègorie:Rê
Catègorie:Histouère de l’Arpetania
Catègorie:Pèrsonalitât du Moyen Âjo
Catègorie:Pèrsonalitât de l’Isera
Catègorie:Histouère de l’Étalia
Catègorie:Histouère de la Savouè
Catègorie:Histouère de France
Catègorie:Provence